ไทยพบผู้ป่วย “โควิด” ใหม่ 2 ราย มาจากสหรัฐ-สวีเดน ยอดป่วยสะสม 3,643 คน
ไทยพบผู้ป่วย "โควิด" ใหม่ 2 ราย มาจากสหรัฐ-สวีเดน ยอดป่วยสะสม 3,643 คน
ไทยพบผู้ป่วย "โควิด" ใหม่ 2 ราย มาจากสหรัฐ-สวีเดน ยอดป่วยสะสม 3,643 คน
13 ต.ค. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ประจำวันที่ 13 ต.ค.63 เมื่อเวลา 11.00 น. ระบุ ประเทศไทยพบผู้ติดเชื้อโควิด-19 รายใหม่เพิ่ม 2 ราย เป็นผู้ที่เดินทางมาจากสหรัฐอเมริกา และสวีเดน และเข้าพักยังสถานที่เฝ้าระวังที่รัฐจัดให้ หรือ State Quarantine
ทั้งนี้ ทำให้จำนวนผู้ติดเชื้อยืนยันสะสม เพิ่มเป็น 3,643 ราย เป็นผู้ติดเชื้อในประเทศ 2,445 ราย​ และผู้ที่เดินทางมาจากต่างประเทศ เข้าพัก State Quarantine 705 ราย มีผู้ที่รักษาหายเพิ่ม 3 ราย รักษาหายแล้วรวม 3,457 ราย ยังรักษาอยู่ 127 ราย ไม่มีผู้เสียชีวิต จำนวนเสียชีวิตรวม ยังคงที่ 59 ราย
สำหรับผู้ติดเชื้อที่เดินทางมาจากสหรัฐอเมริกา เป็นชายไทย อายุ 22 ปี อาชีพพนักงานโรงแรม วันที่ 4 ต.ค. ตรวจหาเชื้อครั้งที่ 1 ไม่พบเชื้อ วันที่ 10 ต.ค. ตรวจหาเชื้อ ครั้งที่ 2 ผลพบเชื้อ ไม่มีอาการ
ผู้ติดเชื้อที่มาจากสวีเดน เป็นชายไทย อายุ 52 ปี อาชีพรับจ้างทั่วไป 11 ต.ค. มีน้ำมูก จมูกไม่ได้กลิ่น วันที่ 10 ต.ค. ผลตรวจพบเชื้อ